José Sazatornil Buendía (tamién gosa estar conoixito como Saza), naixito de Barcelona (Barcelonés) o 13 d'agosto de 1925, ye un actor catalán, activo en o cine espanyol dende primerías d'os anyos 1950, con destacata presencia tamién en o mundo d'o teatro, y que ha recibito quantos premios mientres a suya carrera cinematografica. Antiparte, dende os anyos 1980 tamién treballó ta o cine catalán en dixar d'estar perseguita a luenga catalana. Ye considerato como uno d'os millors actors secundarios d'o cine espanyol y mesmo como uno d'os actors comicos espanyols más importants d'o sieglo XX. Tamién tien una destacata presencia en quantas series de televisión.